Si slargje
intal Aragon il front dai contraris ae propueste di modifiche de leç
su lis lenghis che il guvier regjonâl, cumò intes mans dal PP e dal
PAR, al volarès fâ buine chest Autun. Il test sburtât des diestris
al larès a limitâ ancje chei dirits minims che la leç su lis
lenghis cumò in vore e previodeve. Dopo des associazions ativis inte
promozion dal catalan, unidis inte organizazion Iniciativa Cultural
de la Franja, a protestâ a son cumò ancje i ents locâi. A
mobilitâsi e je stade ancje al citât di Zaragoza là che il consei
comunâl al à fate buine une mozion che e domande al guvier regjonâl
di meti in vore la leç su lis lenghis dal 2009 e e refude ogni
modifiche che e puarti a di une limitazion dai dirits linguistics. La
mozion, proponude dai nazionalitaris de Chunta Aragonesista, e à vût
il vôt contrari dome dal PP.
Font:
El Correo, 29/06/12
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn spa_Latn